Sciant omnes tam præsentes quam futuri, quod Hugo, cognomento Troaudus, et frater ejus junior Waldinus, donaverunt Deo, et sancto Petro et Ecclesiæ medietatem villæ, quæ Vachiriacus vocatur, pro anima patris sui Rainaldi, et matris suæ, et omnium fidelium antecessorum suorum, sicuti illi tenebant, et antecessores illorum tenuerunt, in terris cultis et incultis, in pratis, et in sylvis, et in usus aquarum omnino totum cum omni libertate: et pro signo dedit illis duobus fratribus Wido Monachus qui Pauliacum tenebat undecim solidos nummorum. Ut hæc Carta inconvulsa permaneat, adsignamus ei testes: Signum Oddonis Militis de Bellomonte. Sig. uxoris ejus, Ailadis vocatæ, Widonis Militis, cognomento Margot, Rodulfi Militis fratris ejus, Hugonis villici de Pauliaco, Widonis Monachi, et aliorum multorum.